2 E Cambridge Assessment International Education, Cambridge IGCSE, Specimen examination in Malay. Paper 1, Listening M1 Soalan-soalan 1 hingga 8 M1 Anda akan mendengar beberapa rakaman ringkas. M1 Anda akan mendengar setiap rakaman sebanyak dua kali. M1 Bagi setiap soalan, tanda dalam kotak jawapan yang betul A, B, C atau D. M1 Anda akan pergi berkhemah dengan rombongan sekolah anda. M1 Soalan 1 M1 Anda mahu tahu pada pukul berapa bas akan bertolak esok. Guru berkata. F1 * Bas akan bertolak esok pagi pada pukul lapan. M1 Pada pukul berapa bas bertolak? ** (Pause 10 seconds. Repeat from * to **. Pause 5 seconds.) M1 Soalan 2 M1 Anda dahaga. Kawan anda berkata: F1 * Awak boleh minum air saya. M1 Apa yang anda boleh minum? ** (Pause 10 seconds. Repeat from * to **. Pause 5 seconds.) M1 Soalan 3 M1 Bas berhenti. Guru berkata: F1 * Kita berhenti di sini untuk membeli makanan untuk makan tengah hari. M1 Apakah yang anda boleh beli di sini? ** (Pause 10 seconds. Repeat from * to **. Pause 5 seconds.) M1 Soalan 4 M1 Bas tiba di tempat perkhemahan. Guru berkata: F1 * Dalam sejam, kita berkumpul dekat pintu masuk. M1 Di manakah mereka akan berkumpul? ** (Pause 10 seconds. Repeat from * to **. Pause 5 seconds.)
3 M1 Soalan 5 M1 Semasa makan, guru berkata: F1 * Selepas makan kita akan mengambil gambar di atas gunung. M1 Apakah yang mereka boleh buat di atas gunung? ** (Pause 10 seconds. Repeat from * to **. Pause 5 seconds.) M1 Soalan 6 M1 Kawan anda, Ani, berkata: F1 * Kaki saya sakit. M1 Ani sakit di mana? ** (Pause 10 seconds. Repeat from * to **. Pause 5 seconds.) M1 Soalan 7 M1 Sebelum tidur, anda mendengar radio. Anda dengar: F1 * Hujan lebat pada waktu pagi. M1 Bagaimanakah keadaan cuaca? ** (Pause 10 seconds. Repeat from * to **. Pause 5 seconds.) M1 Soalan 8 M1 Semasa sampai di sekolah, Ani berkata: F1 * Alamak! Di mana telefon bimbit saya? M1 Ani hilang apa? ** (Pause 10 seconds. Repeat from * to **. Pause 5 seconds.) M1 Soalan-soalan 9 hingga 14 M1 Anda akan mendengar satu pengumuman tentang suatu acara istimewa. Anda akan mendengar pengumuman ini sebanyak dua kali. M1 Pengumuman akan dihentikan seketika. M1 Bagi setiap soalan, tanda dalam kotak yang betul A, B, C atau D. M1 Sekarang anda ada beberapa saat untuk membaca soalan-soalan berikut.
4 (Pause 30 seconds.) F1 * Selamat datang ke pusat membeli-belah kami! Kami harap anda akan menikmati pelbagai hiburan dan jualan murah selama seminggu. Pasti ada sesuatu yang menarik untuk setiap ahli keluarga anda. F1 Pada setiap hari, ada persembahan tarian tradisional. Para penari dari seluruh negara akan datang untuk menunjukkan bakat mereka. F1 Kanak-kanak di bawah umur 10 tahun boleh mengambil bahagian dalam pertandingan melukis yang diadakan di kawasan permainan. Jangan lupa membawa adik-adik, anak-anak atau cucu- cucu anda! (Pause 5 seconds.) F1 Kalau anda berbelanja lebih daripada dua ribu ringgit pada hari ini, anda akan berpeluang mendapat tiket penerbangan percuma untuk dua orang untuk bercuti di Bali; sebuah pulau indah di Indonesia. Jangan lepaskan peluang ini. F1 Sepanjang minggu ini, anda berpeluang untuk mencuba alat-alat senaman di bahagian sukan. Raket tenis juga dijual pada potongan harga 50 peratus. F1 Pada setiap malam, di pasar raya, ada jualan buah-buahan dari luar negara. Ada juga pertunjukan mengukir buah-buahan sebagai hiasan. Sungguh menakjubkan! ** (Pause 10 seconds.) M1 Sekarang anda akan mendengar pengumuman ini untuk kali kedua. (Repeat from * to ** then pause 10 seconds.) M1 Soalan-soalan 15 hingga 19 M1 Anda akan mendengar dialog antara Jane dengan Ahmad tentang tempat-tempat yang Jane pernah melawat. M1 Anda akan mendengar dialog ini sebanyak dua kali. M1 Untuk soalan 15-19, padankan nama tempat dengan kenyataan yang betul (A-F). Bagi setiap tempat, tulis huruf yang betul (A-F) di atas garis jawapan. M1 Anda mempunyai beberapa saat untuk membaca maklumat. (Pause 30 seconds.) M1 * Helo Jane. Saya tahu awak baru balik dari Tokyo, bukan? Boleh ceritakan sedikit tentang percutian itu? F1 Percutian saya di Tokyo memang hebat!! Saya pergi ke sana untuk menikmati budaya Jepun terutama sekali cara mereka memasak. Setiap malam saya mengunjungi pelbagai restoran yang berbeza. M1 Tempat-tempat apa lagi yang awak suka?
5 F1 Saya pernah melawat London sebanyak dua kali. Bapa saudara saya dan keluarganya sudah tinggal di sana selama 10 tahun. Saya pernah tinggal selama sebulan dengan dia. M1 Saya tahu awak pernah pergi ke Paris sebab semua orang yang saya kenal sudah pernah melawat kota raya itu. F1 Ya, saya pergi ke Paris tahun lepas atas urusan kerja. Saya terkejut. Saya tidak boleh bercakap Bahasa Perancis, tetapi semua orang sungguh mesra. Mereka selalu cuba memahami apa yang saya kata. M1 Saya rasa Amsterdam juga mengagumkan. F1 Memang betul. Semasa saya di Amsterdam, saya teringat Indonesia. Amsterdam dan negara Indonesia mempunyai kaitan sejarah. Wah! Butik-butiknya!!! Orang di sana sungguh pandai bergaya. M1 Adakah tempat yang awak tidak begitu suka? F1 Ya, saya pergi ke Stockholm pada musim sejuk. Waktu siangnya pendek dan matahari terbenam lebih awal. Sayangnya, sebab ada banyak tempat yang mahu saya lawati. Jadi, saya akan kembali ke sana pada musim panas. ** (Pause 10 seconds.) M1 Sekarang anda akan mendengar perbualan ini untuk kali kedua. (Repeat from * to ** then pause 10 seconds.) M1 Soalan-soalan 20 hingga 28 M1 Anda akan mendengar satu temubual dengan Kamalia, seorang penulis buku kanak-kanak. Temubual ini terdapat dalam dua bahagian. M1 Rakaman dihentikan sekejap selepas bahagian pertama sebelum bahagian kedua dimulakan. M1 Bahagian 1: Soalan-soalan 20 hingga 24 M1 Anda akan mendengar bahagian pertama perbualan ini sebanyak dua kali. Bagi setiap soalan, tanda dalam kotak yang betul A, B atau C. M1 Sekarang anda ada beberapa saat untuk membaca soalan-soalan 20 hingga 24. (Pause 30 seconds.) M1 * Helo Kamalia. F1 Helo. M1 Tolong ceritakan bagaimana anda mula menulis. F1 Sejak dari kecil lagi, saya suka membaca, terutama sekali dengan ibu dan bapa saya. Kawan- kawan saya lebih suka menonton televisyen. Pada usia 10 tahun, saya mula menulis dalam diari saya.
6 M1 Kamalia menulis tentang apa dalam diari? F1 Pada masa rakan-rakan saya menulis cerita tentang haiwan, saya berbeza sedikit daripada mereka. Tema kegemaran saya ialah tokoh-tokoh menarik yang saya temui. Bagi saya, mereka adalah lebih mengagumkan. M1 Apakah yang membuat anda menulis buku untuk kanak-kanak? F1 Semasa bercuti di luar negara, saya membuat catatan tentang bandar, sejarah dan budaya. Saya mula menulis tentang empat orang kawan yang menjelajah Eropah. M1 Pada pendapat anda, apakah yang membuat kanak-kanak menulis ? F1 Bertentangan dengan pendapat ramai, ibu bapa dan guru, saya fikir melayari internet memberi ilham kepada kanak-kanak untuk menulis. Mereka mempelajari tentang tempat-tempat yang mungkin mereka tidak akan dapat lawati. M1 Bilakah anda mendapat masa untuk menulis? F1 Selepas seharian di pejabat, menulis membantu saya melepaskan tekanan. Saya cuba menulis pada waktu malam apabila semua orang sudah tidur dan tidak mengganggu saya. ** (Pause 15 seconds.) M1 Sekarang anda akan mendengar bahagian pertama temubual ini untuk kali kedua. (Repeat from * to ** then pause 15 seconds.) M1 Bahagian 2: Soalan-soalan 25 hingga 28 M1 Sekarang anda akan mendengar bahagian kedua temubual dengan Kamalia sebanyak dua kali. Bagi setiap soalan, tanda dalam kotak yang betul A, B atau C. M1 Sekarang anda ada beberapa saat untuk membaca soalan-soalan 25 hingga 28. (Pause 30 seconds.) M1 *** Apa lagi minat anda? F1 Sudah tentu isu alam sekitar! Saya tinggal di luar bandar yang tidak banyak kenderaan dan udaranya bersih, tetapi saya tidak suka melihat segala benda yang orang tidak mahu, dibuang di tepi jalan. M1 Jadi, adakah rumah anda mesra alam? F1 Saya suka menanam pokok bunga di taman saya. Saya memilih tanaman yang menarik pelbagai jenis serangga. Yang paling penting ialah menanam tanaman yang tidak memerlukan banyak air, jadi saya boleh memulihara sumber alam semula jadi. M1 Apakah pendapat anda tentang e-Buku? F1 E-Buku senang dibaca tetapi saya masih suka buku kertas. Saya menyimpan buku-buku lama nenek saya dan saya suka rasa buku-buku ini di tangan saya. M1 Apakah yang anda ingin buat pada masa depan?
7 F1 Saya mahu terus mengembara! Saya ingin pergi ke tempat-tempat di mana penduduknya mesra tetapi tidak dikunjungi pelancong. Saya mahu berehat. M1 Terima kasih, Kamalia. **** (Pause 15 seconds.) M1 Sekarang anda akan mendengar bahagian kedua temubual ini untuk kali kedua. (Repeat from *** to **** then pause 15 seconds.) M1 Soalan-soalan 29 hingga 34 M1 Anda akan mendengar temubual dengan Sam tentang pengalamannya sebagai sukarelawan di kem pelarian di Calais, di negara Perancis. Anda akan mendengar temubual ini sebanyak dua kali. M1 Ada tempat berhenti semasa temubual. M1 Bagi setiap soalan, tanda dalam kotak yang betul A, B, C atau D. M1 Sekarang anda ada beberapa saat untuk membaca soalan-soalan berikut. (Pause 1 minute.) F1 * Helo Sam. Boleh anda perkenalkan diri anda? M1 Ya, tentu sahaja boleh! Saya berasal dari Malaysia. Saya belajar ekonomi di negara Perancis. Beberapa bulan dahulu, saya telah pergi ke satu persidangan dan saya jumpa seorang kawan yang bekerja sebagai sukarelawan di sebuah kem pelarian di Calais, di utara Perancis. Dia mahu saya ikut dia ke sana untuk membuat kerja-kerja sebagai sukarelawan. F1 Dan kemudian...? M1 Kawan saya mengajar Bahasa Perancis kepada pelarian. Apabila saya melihat kem mereka, saya gembira untuk menolong. Pelarian-pelarian memerlukan pelbagai benda - tempat tinggal yang selamat, pakaian dan banyak lagi. Saya membantu memasak di dapur. Banyak yang saya belajar daripada pengalaman ini. F1 Oh, ya ka? M1 Pengalaman di kem pelarian telah mengubah hala tuju kerjaya saya. Walaupun pada masa ini saya belajar ekonomi, sekarang saya ingin belajar pengurusan krisis. Apabila berlaku sesuatu bencana seperti gempa bumi, saya mahu menolong badan-badan amal menguruskan tindak balas mereka dengan berkesan. (Pause 15 seconds.) F1 Adakah anak-anak muda sahaja yang menjadi sukarelawan?
8 M1 Muda dan tua. Yang menariknya, saya bertemu dengan keluarga-keluarga yang membawa anak- anak kecil mereka semasa mereka bekerja sebagai sukarelawan. Anda tahu tak, apabila kanak- kanak mempunyai pengalaman sebegitu, mereka belajar berprihatin terhadap orang yang kurang bernasib baik. Saya juga telah berjumpa dengan sukarelawan-sukarelawan yang lebih tua yang sudah bersara - mereka semua sangat rajin dan telah mencari cara yang kreatif untuk mengutip wang, pakaian atau makanan. F1 Anda begitu bersungguh-sungguh, ya? M1 Tentu sekali. Orang-orang pelarian seperti kita juga. Mereka mengembara beratus-ratus batu, mengejar impian. Kebanyakan mereka hanya inginkan tempat tinggal yang tidak ada bahaya. Kadang-kadang mereka ingin disatukan semula dengan anggota keluarga mereka dan, sememangnya, ada sesetengah yang bertujuan untuk mendapat pekerjaan yang lebih baik di sebuah negara kaya. F1 Apakah anda rasa pengalaman ini telah mengubah diri anda? M1 Semestinya! Sebelum ini, saya akan pergi bercuti dengan kawan-kawan dan membuang masa di tepi laut. Tetapi sekarang, kalau saya berbuat begitu, saya akan teringat kem pelarian di Calais dan saya tertanya-tanya sama ada saya membazir masa. Saya rasa, saya lebih matang sebab saya sedar betapa bertuahnya hidup saya. F1 Terima kasih, Sam. ** (Pause 15 seconds.) M1 Sekarang anda akan mendengar temubual ini untuk kali kedua. (Repeat from * to ** then pause 15 seconds.) M1 Soalan-soalan 35 hingga 37 M1 Anda akan mendengar perbualan dengan Dani, seorang vlogger. Anda akan mendengar temubual ini sebanyak dua kali. M1 Ada dua tempat berhenti semasa temubual ini. M1 Bagi setiap soalan, tanda dalam dua kotak yang betul A hingga E. M1 Sekarang anda ada beberapa saat untuk membaca kenyataan-kenyataan berikut. (Pause 45 seconds.) M1 * Dani, anda baru saja mula vlogging tetapi anda sudahpun mempunyai ramai pengikut ... F1 Ya - saya sungguh tidak percaya ia jadi begini. M1 Sesetengah vlogger membeli peralatan - seperti kamera istimewa... F1 Ya, pada mulanya, saya fikir saya mungkin memerlukan seseorang untuk menolong saya. Tetapi saya dapati bahawa saya hanya memerlukan telefon saya. M1 Betulkah! Dan anda membuat vlog tentang satu bidang sahaja...
9 F1 Setakat ini, ya - penjagaan kulit dan alat solek untuk remaja. Saya menilai produk, dan kalau ada sesuatu dalam berita, seperti pertunjukan fesyen, kalau saya bernasib baik saya akan dijemput untuk membuat vlog tentangya. M1 Bilakah anda mula berminat dalam bidang ini? F1 Saya di kolej, sedang belajar di dalam bidang kimia apabila saya mendapat buah fikiran ini. (Pause 20 seconds.) M1 Jadi apa yang dimuatkan dalam vlog anda? F1 Hmm, apabila sesuatu produk baharu keluar - terutama sekali sekiranya produk itu diguna oleh penyanyi atau pelakon, - saya akan mencubanya. M1 Dan... F1 Saya kata apa yang saya fikir: Saya berterus terang sama ada saya suka atau tidak, dan setakat ini pengikut-pengikut saya nampaknya menyokong pendapat saya. M1 Pernahkah ada yang tidak bersetuju dengan pendapat anda? F1 Sememangnya ada pengeluar produk yang tidak bersetuju. Tetapi kalau saya rasa sesuatu itu tidak baik untuk kesihatan, saya akan katakan. M1 Adakah pihak pengeluar beri bayaran kepada anda? F1 Mereka akan buat tawaran, tetapi saya akan menolak. Saya menjana pendapatan daripada iklan- iklan di vlog saya, bukan daripada penilaian saya. (Pause 20 seconds.) M1 Bagaimanakah anda menilai produk-produk penjagaan kulit? F1 Saya belajar ilmu kimia dan biologi, jadi saya tahu apa yang baik dan apa yang tidak... saya menganalisa bahan-bahan yang diguna dan membuat penyelidikan tentang bahan-bahan ini. M1 Anda tidak mengujinya? F1 Sebenarnya ya, saya sendiri mengguna bahan-bahan ini - atau saya meminta kawan-kawan saya mencubanya untuk saya. M1 Adakah mudah untuk memulakan vlog? F1 Mudah sahaja - ikut minat anda, tak payah ada pengalaman! Kalau anda suka melancong, mulakan vlog tentang tempat-tempat yang anda melawat, makanan atau budaya. M1 Betulkah? Adakah anda akan menjadi vlogger selama-lamanya? F1 Mungkin - saya dapati bahawa memang ada permintaan bagi bahan-bahan solekan yang dikeluarkan secara beretika untuk remaja. Siapa tahu, mungkin suatu hari saya akan mulakan perniagaan pula! M1 Hebat! Terima kasih, Dani. ** (Pause 45 seconds.)
10 M1 Sekarang anda akan mendengar temubual ini untuk kali kedua (Repeat from * to ** then pause 45 seconds.) M1 Sekarang anda diberi masa selama enam minit untuk menulis jawapan anda ke atas kertas jawapan berasingan. Ikut arahan yang terdapat di atas kertas tersebut. E There will now be six minutes for you to copy your answers onto the separate answer sheet. Follow the instructions on the answer sheet. (Pause 6 minutes.) M1 Ujian tamat. E This is the end of the examination.